টোকিও আন্তর্জাতিক চলচ্চিত্র উৎসব

টোকিও আন্তর্জাতিক চলচ্চিত্র উৎসব ১৯৮৫ সালে প্রতিষ্ঠিত একটি আন্তর্জাতিক চলচ্চিত্র উৎসব। ১৯৮৫ সাল থেকে ১৯৯১ সাল পর্যন্ত এটি দ্বিবার্ষিক ও এরপর থেকে বার্ষিকভাবে অনুষ্ঠিত হয়। ফেডারেশন ইন্টারন্যাশনাল দে অ্যাসোসিয়েশন্স দ্য প্রডিউসার্স দ্য ফিল্মস বা এফআইএপিএফ অনুসারে এটি এশিয়ার অন্যতম প্রতিযোগিতামূলক চলচ্চিত্র উৎসব ও সাংহাই আন্তর্জাতিক চলচ্চিত্র উৎসবের পর এশিয়ার দ্বিতীয় বৃহত্তর চলচ্চিত্র উৎসব, এবং এফআইএপিএফ কর্তৃক স্বীকৃত একমাত্র জাপানি উৎসব।

প্রবর্তনের পর থেকে এই উৎসবের পুরস্কারে পরিবর্তন এসেছে, তবে শ্রেষ্ঠ চলচ্চিত্রের জন্য টোকিও গ্রঁ প্রি এই উৎসবের শীর্ষ পুরস্কার। নিয়মিত প্রদত্ত অন্যান্য পুরস্কার হল বিশেষ জুরি পুরস্কার, শ্রেষ্ঠ অভিনেতা, অভিনেত্রী ও পরিচালক পুরস্কার।

সাম্প্রতিককালে উৎসবের প্রধান অনুষ্ঠানসমূহ রুপোঙ্গি হিলস ডেভলপমেন্টে অক্টোবরের শেষভাগে এক সপ্তাহব্যাপী অনুষ্ঠিত হয়। অনুষ্ঠানসমূহ হল উন্মুক্ত স্থানে প্রদর্শনী, নেপথ্য ধারভাষ্য সংবলিত প্রদর্শনী, অভিনয়শিল্পীদের উপস্থিত এবং চলচ্চিত্রের বাজার সম্পর্কে আলোচনাসভা ও আলোচনাচক্র।

পুরস্কার
প্রধান পুরস্কার
 শ্রেষ্ঠ চলচ্চিত্রের জন্য টোকিও গ্রঁ প্রি
 শ্রেষ্ঠ পরিচালক
 শ্রেষ্ঠ অভিনেতা
 শ্রেষ্ঠ অভিনেত্রী
 বিশেষ জুরি পুরস্কার

অন্যান্য পুরস্কার
 শ্রেষ্ঠ চিত্রনাট্য
 শ্রেষ্ঠ সৃজনশীল অবদান
 দর্শক পুরস্কার
 এশীয় ভবিষ্যতের শ্রেষ্ঠ চলচ্চিত্র
 জাপানি সিনেমা স্প্ল্যাশ শ্রেষ্ঠ চলচ্চিত্র
 টোকিও জেমস্টোন পুরস্কার

তথ্যসূত্র

বহিঃসংযোগ

English site of the Tokyo International Film Festival 
আইএমডিবিতে টোকিও আন্তর্জাতিক চলচ্চিত্র উৎসব



বিষয়শ্রেণী:১৯৮৫-এ প্রতিষ্ঠিত চলচ্চিত্র উৎসব
বিষয়শ্রেণী:জাপানে ১৯৮৫-এ প্রতিষ্ঠিত
বিষয়শ্রেণী:জাপানে বার্ষিক অনুষ্ঠান